El Consorci per a la Normalització Lingüística es repensa - VilaWeb\nEl Consorci per a la Normalització Lingüística engega el projecte ‘Repensem el CPNL!’, amb l’objectiu de millorar l’organització a partir de l’experiència de la feina en confinament durant l’alarma sanitària per la Covid-19.\nPer aconseguir-ho, s’ha iniciat un procés participatiu en què el conjunt de treballadors i treballadores n’han de ser els protagonistes: més de 750 persones distribuïdes pels 22 centres que el Consorci té per tot Catalunya. Es tracta de buscar la manera de capturar els aprenentatges i convertir-los en millores concretes de les condicions de treball, d’acord amb les solucions tecnològiques, creatives i de col·laboració que s’hagin utilitzat durant el confinament, i sempre pensant que es tracta de propostes a assolir a curt, mitjà o llarg termini.\nFa poc més d’un any, el Consorci va iniciar un projecte d’implementació de la gestió del coneixement. Després de definir tot el projecte i de treballar amb proves pilot, ara presenta el projecte ‘Repensem el CPNL!’, que s’organitza en tres fases. La fase inicial consisteix a aportar idees i propostes a través d’un formulari que els participants tenen a disposició seva a la intranet corporativa. És requisit que totes les propostes siguin aplicables i coherents. A més, en aquesta fase els participants també poden referir-se a alguna qüestió que no trobin adequada, però que no sàpiguen com resoldre.\nA la segona fase, els treballadors podran llegir totes les propostes i les podran valorar, per tal d’establir-ne la prioritat, d’acord amb l’interès general, i també s’hi podran implicar. Finalment, a la tercera fase es treballaran les propostes finals en equips que funcionaran en línia i seguint la metodologia de la gestió del coneixement.\nAmb aquest projecte, el Consorci vol iniciar una transformació i modernització que impliqui i beneficiï el conjunt de treballadors i treballadores, independentment de la seva categoria o responsabilitat, i que li permeti oferir un servei millor a la societat. En funció de l’èxit assolit, es podran tirar endavant noves iniciatives del mateix tipus, sempre amb l’objectiu de millorar l’organització.\n'Repensem el CPNL!'


0017.Avarca Duet mussols vl i vc (EULER, Birgit) - Brotons & Mercadal\n0017.Avarca Duet mussols vl i vc\nEts a: Botiga > Articles de regal > Avarques > 0017.Avarca Duet mussols vl i vc\nTítol:0017.Avarca Duet mussols vl i vc\n20,00 € | Quantitat 20,00 € \nLes avarques menorquines són el calçat tradicional de l'illa de Menorca. Estan fabricades amb cuir o pell de vaca, amb la sola de cautxú. En els últims anys la popularitat de les avarques menorquines ha augmentat de forma considerable ja que és un calçat resistent, lleuger i còmode. Aquest fet ha provocat que hagin aparegut molts imitadors, contra els quals lluita l'Associació de Fabricants de Calçat de Menorca i el Consell Insular amb la creació del distintiu Producte de Menorca, que protegeix l'avarca tradicional fabricada a l'illa. Mibo Cosits ha fabricat aquestes avarques amb els dissenys de Birgit Euler.


Psicologia Social Aplicada III 3.1  | Psicologia Social Aplicada (UB) | Unybook\nPsicologia Social Aplicada III 3.1 (2014)\nPsicologia Social Aplicada III 3.1\nAl començament del segle XXI, alguns autors com Seligman o Argyle, ja parlen de la Psicologia Positiva.\nColley parla del concepte de self, la imatge que jo tinc de mi mateix, és aquella que veig reflectida amb el que els altres pensen de mi. No depèn només de la meva percepció, sinó que la percepció de mi mateix depèn de com els altres reaccionen davant del que jo expresso. L’altre, és el mirall a partir del qual jo em veig.\nAquesta idea es vincula amb les emocions (com jo puc transmetre certs tipus d’emocions, les quals generen reaccions en els altres, tant a nivell cognitiu com emocional). Per tant, l’intercanvi d’emocions és tant o més important que l’intercanvi cognitius.\nAixí com l’aspecte emocional, la felicitat ha estat abandonat per la ciència.\nIntuitivament, existeix una correlació inversa entre felicitat i infelicitat, és a dir, és més feliç aquell que és menys infeliç. Per tant, si reduïm la infelicitat (intervenint), provocarem felicitat.\nA partir dels anys 90, es torna a parla de felicitat en psicologia. Hi ha una constatació que ens hem preocupat durant tots aquests anys de buscar les millors condicions en què els éssers humans puguin veure, cosa en la qual s’ha avançat (tot i que a nivell local i global hi hagin diferències), atès que les condicions de vida actuals, no tenen res a veure amb les anteriors (deixant de lloc la crisi econòmica….).\nPer exemple, l’esperança de vida ha augmentat molt, a causa d’avenços mèdics, així com psicològics (condicions que fan que s’hagin empés), fins i tot, les malalties més greus, al final de la vida.\nMalgrat tot això, la gent cada vegada pateix més o vist d’una altra manera, no pateix menys, sinó que genera més necessitats i problemes; no veu perspectives de futur (o si els veu, suposen una sobrecàrrega interaccional, laboral, d’ansietat, etc.). És a dir, tot i a l’avenç, no es viu millor en la mateixa proporció amb què s’han millorat molts aspectes de la vida.\nAixò porta a pensar i, hi ha estudis que ho demostren, atès que en preocupar-se per reduir la el malestar i patiment, no aportarà un increment de la felicitat necessàriament.\nLa reivindicació d’aquests autors (Seligman, Argyle, Cooley), és que la psicologia ha d’estudiar com reduir el malestar, així com els mecanismes per a assolir un augment de la felicitat.\nHi ha un esdeveniment important on Bradburn que parla de la Teoria del balanç afectiu, que va fer un estudi sobre el benestar subjectiu, és a dir, quant de bé ens sentim amb nosaltres mateixos. Ell utilitza aquesta escala de balanç afectiu en què introdueix aspectes emocionals i afectius. El balanç afectiu explicarà els nivells de benestar que experimenta una persona.\nTenim experiències que tenen un grau d’afecte, ja sigui negatiu (fracàs, conflicte….) o positiu (tranquil·litat, benestar...). Bradburn diu que el nostre benestar subjectiu dependrà del balanç afectiu de les experiències amb valència emocional negativa i postiva.\nEn aquest punt, construeix la PANAS (anys 60), on es demana que quants cops ha estat felicitat per la feina que ha fet, quants cops ha estat animat pels resultats obtinguts en una determinada tasca, quants cops l’han criticat o reprovat, etc., és a dir, buscar un repertori d’experiències en què la persona digues que en les darreres setmanes, quants cops havia experienciat coses positives o negatives.\nEls efectes negatius i positius si correlacionen amb l’índex de satisfacció amb la vida, però no hi havia una correlació inversa tan clara entre experiències de valència afectiva negativa i positiva. les positives eren independents contra la satisfacció amb la vida que aquelles amb valor negatiu.\nEn la replicació, els mecanismes que ens fan sentir bé, no són els mateixos que els que en fan sentir malament. Tot i que a nivell global, la satisfacció, sol ser una barreja entre uns i altres, per tant, s’arribà a la conclusió que funcionem amb mecanismes diferents i independents.\nEn freqüència (si experiments amb molta freqüència positiva, no hi ha temps per experimentar-ne de negatives), per això, en aquest cas si hi ha correlació inversa. Però, fins i tot, és dubtós, atès que una mateixa experiència pot tenir una experiència negativa i una positiva. Per exemple, un nadó és font de la màxima felicitat, així com de la màxima infelicitat.\nPer tant, treballar les persones, no és tant simple com utilitzar la metodologia correlacional. Fins als anys 90 no comença a replicar-se com a opció clara en psicologia. Aquest és el context en què sorgeix la Psicologia Positiva.\nTot i que no ha satisfet les expectatives malgrat els avenços importants i la maduració de la idea a nivell científic, ha generat una sèrie de pràctiques i pseudopsicologies, habituals en la parapsicologia, en allò que va més enllà de la psicologia (llibres d’autoajuda….).\nPer tant, a l’hora que hi ha tota una sèrie de manuals, autors, etc. que intenten mantenir un nivell científic, també han sorgit tota una sèrie de pràctiques i pseudopsicologies no tant científiques.\nPerò en l’àmbit psicològic s’hauria d’estar obligat a ser seriós des d’un punt de vista professional. L’últim objectiu del psicòleg ha de ser, sempre, fer que la gent visqui millor.\nCom a conceptes marc, trobem: la felicitat, la qualitat de vida, benestar, benestar social, nivell de vida, etc. conceptes que estan associats al desenvolupament de la psicologia i als models d’intervenció psicosocial i que a nivell organitzacional s’utilitzen de la següent manera: (esquema) - concepte marc: Felicitat. entesa com un estat positiu amb una certa consistència, tant a nivell psicològic com al llarg del temps. Cal distingir-la del bon humor, atès que ser feliç és una altra cosa, ja que mentre que l’humor té una característica més acotada temporalment i tenen un impacte parcial sobre la persona; la felicitat és més global.\n- - vessant més emocional i afectiva - Benestar subjectiu. subjective well-being - Benestar social. social well-being vessant de caràcter cognitiu - Satisfacció amb la vida - Qualitat de vida Dins la salud psicosocial i respecte les necessitats socials trobem que cada un viu amb unes determinades condicions de qualitat de vida, però tinc una percepció d’aquestes, la qual cosa implica un determinat nivell de satisfacció vital.\nL’estudi d’això, ens farà saber en quins aspectes cal incidir a l’hora de la intervenció psicosocial.\nLa Felicitat té dos vessants o dos tipus de mecanismes que responen a models explicatius en psicologia que es centren en processos top-down i altres, en bottom-up: ● Bottom-up. Un acaba sent feliç a base d’experimentar molts moments feliços. La felicitat té un efecte acumulatiu i, per tant, viure molts moments des d’un punt de vista emocional positius, acaba generant felicitat.\nPer tant, arribar a la felicitat s’entén a partir de situacions particulars a la general, que seria l’obtenció final de la felicitat.\nExperimentar situacions felices no vol dir, només, experimentar situacions de plaer o benestar hedònic (plaers puntuals), en diferència al benestar eudamònic (obtenció del plaer a partir de la projecció d’aquest més a llarg termini, amb una implicació més profunda i de valor o de projecte de vida).\nEn alguns estudis que validat, atès que els joves que es manifestaven feliços, eran aquells que tenien un projecte de vida a mig o llarg termini, és a dir, tenir una pespectiva a una sèrie de valors més trascendents, que van més enllà de fer quelcom puntual.\nMihalyi Csikszentmihalyí proposa la teoria de Flown, la qual fa referència a l’experiència de fluir. Un exemple, seria acabar un llibre d’un cop o la sensació que té un escalador en canalitzar tota l’atenció cap a cada moviment que fa. Tot això, provoca plaer.\nMihalyi proposa 2 aspectes a tenir en compte quan ens afronten a una situació: - A nivell de repte. Tasques o requeriments, situacions o experiències que suposin uns reptes valorats com a pobres o insignifcants o poc signitcatius per nosaltres o; que siguin coses que ens motivin, que suposin un cert valor.\n- Habilitats que es tenen per fer front el repte. suficients, adequades o les poden arribar a tenir o; inadequades i que per molt que ho intentem, mai podren arribar a assolir el repte.\n● Repte pobre poc significatiu i no tenim habilitats suficients: apatia o indiferència.\n● Repte elevat i significatiu, però les habilitats es perceben pobres: ansietat.\n● repte pobre i poc significatiu però amb habilitats elevades: avorriment.\n● repte elevat i habilitats elevades: fluïdesa. Quan es fa una activitat intel·lectual que ens interessa o aprenem una cosa nova, cosa que suposa la implicació en l’acció o context.\nLa conclusió és que: La felicitat es pot assolir buscant sempre noves habilitats, és a dir, estar disposat a aprendre i buscant oportunitats en les coses més simples per desenvolupar una nova habilitat, així com donar significatiu a les coses que fer, així es podran obtenir estats de flown. Experimentant moments de flown et sentiràs millor, això repercuteix en l’autoeficàcia i concepció del self i autoestima, tindrà un efecte topdown.\n● Top-down. És perquè jo em sento feliç que veig les coses que hem passen d’una manera més positiva. La meva felicitat (personalitat com a tret) tenyeix de positivitat les meves experiències vitals.\nNo es tracta de mecanimes oposats, sinó que són dos models explicatius, que en el fons, de manera conjunta explicarien elements dinàmics on es barregen molts aspectes, per arribar a explicar el terme.


La Biblioteca Octavi Viader ajorna la presentació del llibre 'Paraula de jueu' de Martí Gironell\nLa Biblioteca Octavi Viader i Margarit de Sant Feliu de Guíxols ha anunciat que posposa quatre activitats que tenia programades per aquest mes de novembre de 2020. Si ja havia informat anteriorment sobre la virtualització d’algun dels seus esdeveniments presencials, la instal·lació pública comunica ara l’aplaçament de la presentació del llibre de Martí Gironell Paraula de jueu i també de tres cursos formatius.\nMartí Gironell, reputat escriptor i periodista de TV3, havia de venir a la població guixolenca el 27 de novembre en un acte organitzat per la biblioteca local. En aquesta data s’hauria presentat, de la mà de Pilar Giró, la novel·la de l’autor besaluenc Paraula de jueu, l’esperada continuació de l’exitós llibre El pont dels jueus que Gironell va publicar fa tot just 13 anys. La situació sanitària i el conjunt de restriccions, però, obliguen la l’organització a buscar-ne un dia alternatiu.\nPer altra banda, queden en standby els dos propers seminaris sobre APPS del curs TIC: La nostra salut i les noves tecnologies. Havien de celebrar-se el 19 i el 26 de novembre, i de moment no tenen data nova. De la mateixa manera, també surt afectat per aquestes modificacions el taller Bibliomakers: realitat augmentada i disseny 3D. La propera cita havia de ser el 24 de novembre, però com en el cas anterior, queda aplaçada; de fet, la formació d’aquest mateix taller que s’havia de fer el passat 17 de novembre ja es va haver de cancel·lar.\nRecordeu que podeu consultar actualitzada tota l’agenda d’activitats del mes de novembre -inclosos ajornaments i anul·lacions- a l’apartat guixols.cat/agenda.


Tots els arbres de Girona en un mapa interactiu - Empordà\nTots els arbres de Girona en un mapa interactiu\nL'Ajuntament presenta un pla per plantar 815 nous arbres. Coneix els més 32.000 arbres de 141 espècies que viuen ara la ciutat\nMarta Madernas i Eduard Berloso, durant la presentació. acn\nL'Ajuntament de Girona plantarà 815 nous arbres durant els pròxims dos anys dins del programa de plantació d'arbrat que comprèn el període 2016-2018. Actualment a la ciutat hi ha 31.290 arbres urbans de 141 espècies diferents. Entre totes aquestes les més abundants són la falsa acàcia (Robinia pseudoacàcia), el til·ler (Tilia europaea) i el plàtan (Platanus x hispanica). D'aquest total el consistori ha detectat que cal reposar 815 arbres, ja sigui perquè els anteriors han mort, representaven un perill evident i han estat tallats, o han caigut per causes meteorològiques o accidents de trànsit. L'actuació es divideix en tres fases diferents. La primera engloba la plantació de 200 arbres durant la tardor d'aquest 2016. Els 615 arbres restants es plantaran en dos períodes, l'hivern del 2016-2017 i el del 2017-2018. L'objectiu que s'ha marcat l'Ajuntament de Girona és tendir a zero el nombre d'escocells sense arbres a la ciutat. Des del consistori recorden, però, que «durant aquests dos períodes tindrem noves baixes, que seran identificades i es programarà la seva plantació amb la celeritat possible».\nTOTS ELS ARBRES DE GIRONA EN UN INTERACTIU\n(Cada color és una espècie diferent)\nPer tenir més control del nombre d'arbres mort s'han ordenat en funció del barri on es troben i el resultat és que la gran majoria es troben en el barri de Fontajau-Sant Narcís seguit del de Palau-Avellaneda. Per contra, els barris que tenen menys arbres morts són el de Sant Ponç i el de Montjuïc-Pedret-Sant Daniel, seguit del de Pont Major.\nProposta de plantació\nL'Ajuntament de Girona té previst actuar en dues fases, una durant el període del 2016-2017 i l'altre durant el 2017-2018. En la primera actuació es plantaran 322 arbres en el Barri Vell-Carme, Pedreres, Domeny-Taialà, Fontajau-Sant Narcís, Girona Est, Montilivi-Creueta i Santa Eugènia. Ja en la segona actuació prevista per d'aquí dos anys, es plantaran els 293 arbres restants a Can Gibert, Devesa-Güell, a l'Eixample-Pla de Palau, Montjuïc-Pedret-Sant Daniel, Palau-Avellaneda, a Pont Major i, per acabar, a Sant Ponç.\nHi ha un gran ventall d'espècies arbòries per plantar en l'entorn urbà i la seva elecció depèn de la funció que es vol que es compleixi: ombra, floració vistosa, olors, ports, entre d'altres. Des de l'Ajuntament expliquen que els criteris ambientals també «són molt importants, per això es consideraran espècies adaptades a la climatologia de Girona, amb temperatures negatives a l'hivern i estius molts secs i calorosos». També cal considerar les seves interferències tant amb la resta d'elements urbans com amb la població. Totes aquestes consideracions es tenen en compte per poder tenir «exemples sans, resistents i amb menys necessitat de manteniment i consum de recursos». Des del consistori expliquen que «cal evitar disminuir la tria d'espècies amb plagues o malures cròniques, les espècies que es troben associades a danys i aixecament de paviments es reservaran a zones verdes no pavimentades, així com els que generin restes molestes».\nPer millorar els índexs de biodiversitat a la ciutat i facilitar un assentament més important de les espècies beneficioses per a la lluita biològica, es plantarà espècies vegetals d'interès als escocells de l'arbrat viari. L'objectiu és treballar amb plantes de floracions perllongades, atractives pels insectes pol·linitzadors i que permetin disposar d'un reservori de fauna útil per facilitar el control biològic de les plagues de l'arbrat i al mateix temps afavorir la infiltració d'aigua dels escocells en disminuir la compactació del seu sòl. Es buscaran plantes amb floracions a diferents èpoques de l'any i amb un cert caràcter rústic. Algunes de les plantes són roselles (Papaver rhoeas), herba de Sant Jordi (Centranthus ruber), entre d'altres.


Eusebio: “És molt positiu que Guardiola compti amb el filial” - FC Barcelona\nHomeFutbolBarça BNotíciesEusebio: “És molt positiu que Guardiola compti amb el filial”\nEusebio: “És molt positiu que Guardiola compti amb el filial”\nSet jugadors del Barça B s’han entrenat aquest divendres a la Ciutat Esportiva sota les ordres d’Eusebio Sacristán Els jugadors han aprofitat per fer un treball específic més individualitzat, pensant ja en la Lliga\nOier, Miño, Dalmau, Gustavo, Lobato, Rosell i Saúl són els set jugadors que aquests dies s’entrenaran a Barcelona. El mundial sub-19 i la gira que el primer equip està fent pels Estats Units ha deixat Eusebio amb pocs jugadors. L’entrenador ha destacat el bon paper del filial amb el primer equip aquesta pretemporada, i ha dit que aquests dies serviran per fer un treball més individual amb els jugadors que es queden a Barcelona.\nSeguir agafant el punt idoni\nPensant ja en la Lliga, Eusebio ha remarcat que tots ells han de seguir treballant, encara que es tracti d’un grup molt reduït. “Estem assumint les circumstàncies que tenim, hi ha molta gent fora, però tenim un grup de jugadors amb els quals s’ha de seguir treballant amb l’objectiu que agafin el punt idoni per arribar al principi de la Lliga en les millors condicions. Aprofitarem per fer treball individual perquè es posin en forma”, ha insistit.\nEusebio valora molt positivament el fet que Guardiola compti amb el filial. El tècnic insisteix que els jugadors rendeixen molt millor: “Estem en un moment en el qual l’entrenador del primer equip compta molt amb el filial. Les portes estan obertes, i això fa que els nois tinguin tota la il·lusió i motivació del món”.\nA més a més, el tècnic ha volgut destacar el bon joc que el filial ha tingut aquesta pretemporada en els partits disputats amb el primer equip: “El rendiment dels jugadors en els partits que han jugat és molt positiu, estan molt adaptats a la filosofia del Club”, ha comentat.\nBones paraules per a Jonathan Soriano\nEusebio no s’ha oblidat tampoc de Jonathan Soriano, a qui ha volgut desitjar una ràpida millora. “És una llàstima perquè estava tenint una participació important en el primer equip. Està en un moment molt bo de la seva carrera, i això és un petit contratemps”. Tot i això, l’entrenador n’ha tret la part positiva: “No ha estat una lesió greu, i estem desitjant que es pugui recuperar com més aviat millor”.\nDe cara a les properes sessions, Eusebio no preveu entrenar-se amb el Juvenil A. Tots dos equips seguiran exercitant-se a part per tal que puguin cobrir les seves necessitats.\nDalmau, al València B


L'alcalde d'Estrasburg parla d'"atemptat terrorista" i el fiscal antiterrorista assegura que l'autor del tiroteig va cridar "Al·là és gran"\nRedacció 12/12/2018 - 07.25 Actualitzat 12/12/2018 - 20.00\nL'atac a trets i amb arma blanca d'aquest dimarts al vespre al mercat de Nadal d'Estrasburg, que ha causat almenys dos morts i una dotzena de ferits, és, "incontestablement", un atemptat terrorista.\nAixí ho ha declarat, aquest migdia, l'alcalde d'Estrasburg, Roland Ries, en una compareixença davant dels mitjans informatius.\n"El que ha passat aquesta nit és, incontestablement, ho vulguem o no, un atemptat terrorista."\nA preguntes dels periodistes, Ries ha explicat que entre les víctimes no hi ha cap nen, que hi ha ciutadans d'Estrasburg i estrangers i que un dels morts és de nacionalitat tailandesa.\nAl crit d'"Al·là és gran"\nRies també ha declarat que "els motius de la persona que ha comès aquest acte encara no els sabem", però una estona abans que ell havia comparegut davant dels mitjans, el fiscal antiterrorista, Rémi Heitz, ha explicat que l'atacant va cridar "Al·là és gran". Així ho han explicat diversos testimonis que eren al lloc en el moment de l'atemptat.\nEl fiscal Rémi Heitz durant la roda de premsa per informar sobre l'atemptat d'aquest dimarts a Estrasburg (Reuters)\nHeitz també ha confirmat que hi ha dues persones mortes, una tercera en situació de mort cerebral i dotze ferits, sis dels quals crítics, que es debaten entre la vida i la mort.\nHeitz ha explicat que el principal sospitós, identificat com a Chérif C., va ser ferit, abans d'aconseguir fugir, per militars del dispositiu antiterrorista anomenat "Sentinelle".\nChérif C. va atacar persones que passejaven pel mercat amb una arma automàtica i un ganivet. Posteriorment va intercanviar trets amb els militars, que van ferir-lo en un braç.\nL'alcalde d'Estrasburg ha remarcat que aquest dimecres és una jornada de dol i "compassió amb les famílies de les víctimes" i per "unir-se en la fraternitat del dolor". Alhora, però, ha fet una crida a "no deixar-nos desviar de la nostra trajectòria per gestos fanàtics" i mirar de recuperar la normalitat ben aviat.\n"Demà cal reprendre la vida normal, entre cometes: reobrirem el mercat de Nadal si les condicions de seguretat ho permeten, reobrirem les escoles i reprendrem el curs de la vida amb els nostres valors després d'aquesta jornada de dol."\nAmb motiu de l'atemptat a Estrasburg, el govern francès ha elevat el nivell d'alerta antiterrorista al més alt dels tres possibles.\nEl ministre de l'Interior, Christophe Castaner, ha detallat aquesta matinada que es passa al nivell d'"urgència per atemptat". Com a conseqüència, s'ha elevat el control a les fronteres i al conjunt de mercats de Nadal.\n"El govern ha decidit passar al màxim nivell d'alerta terrorista. Amb el reforç dels controls fronterers i també el reforç dels controls als mercats de Nadal, per evitar el risc de mimetisme."\nFins al moment, l'alerta antiterrorista era a un nivell de seguretat reforçada pel risc d'atemptat. Amb aquest canvi, s'extrema la vigilància, un fet que s'aplica després d'un atac o en cas d'amenaça imminent.\nEl secretari d'Interior, Laurent Núñez, ha indicat aquest matí que "la motivació terrorista de l'acte en aquest moment no s'ha establert", tot i que qui ho investiga és la Fiscalia Antiterrorista de París per assassinat i intent d'assassinat en relació amb organització terrorista.\nNúñez ha assegurat que tampoc és segur que l'home encara estigui a França, després que aquest dimarts aconseguís fugir. "No es pot excloure" ha reconegut, en una entrevista a "France Inter" en què ha volgut mostrar-se molt prudent sobre la possible naturalesa terrorista de l'acció.\n350 agents busquen l'autor\nSobre el terreny, 350 efectius, entre militars, policies i gendarmes, amb el suport de dos helicòpters, busquen l'home que "va sembrar el terror a tres punts de la ciutat", segons ha dit el ministre de l'interior, a la ciutat francesa seu del Parlament Europeu.\nMitjans informatius desplegats en un carrer tancat a causa d'una operació policial per trobar l'autor de l'atemptat del mercat de Nadal d'Estrasburg (Reuters)\nTambé s'han activat "mitjans addicionals", que se sumen al dispositiu de vigilància antiterrorista Sentinelle, desplegat als carrers de França des dels atemptats del 2015.\nAl voltant de les vuit del vespre d'aquest dimarts, l'atacant va entrar al perímetre del mercat de Nadal, i va començat a disparar. Va intercanviar trets de manera "sistemàtica" amb la policia, en fins a tres ocasions, i va aconseguir fugir.\nEs tracta d'un home de 29 anys que ja era conegut pels serveis de seguretat, amb antecedents per delinqüència comuna a França i Alemanya, i que, segons les autoritats locals, figurava als arxius policials com a sospitós d'haver-se radicalitzat.\nVa ser en una de les seves estances a presó quan es va detectar "una radicalització en la pràctica religiosa, però sense signes d'un pas a l'acció". Amb tot, se li feia un "seguiment actiu" des que va sortit de la presó el 2015.\nEl secretari d'Interior ha dit que una de les hipòtesis és que l'atac respongués a una operació policial aquest dimarts al matí per intentar detenir-lo per la seva presumpta implicació en una temptativa d'homicidi per delinqüència comuna. En aquesta operació, sí que es van detenir cinc persones, relacionades amb aquests fets previs.\nJa ben entrada la matinada, s'ha aixecat l'ordre de confinament decretada en alguns llocs de la ciutat.\nUn dels llocs afectats va ser la seu del Parlament Europeu, que va tancar portes i va deixar alguns eurodiputats a dins, ja que aquesta setmana s'hi celebra ple. També hi havia els assessors i equips que habitualment són a Brussel·les.\nAquest dimecres reprendrà l'activitat.\nEl Parlament Europeu continua amb la seva activitat amb normalitat a Estrasburg l'endemà del tiroteig\nL'agenda del ple preveu que es votin, casualment avui, les recomanacions de la comissió especial antiterrorista de l'Eurocambrahttps://t.co/ZPBeXA8qsi\n Jordi Baró Ruibal (@jordibaro) 12 de desembre de 2018\nTotes les manifestacions s'han prohibit, aquest dimecres, a l'àrea d'Estrasburg per facilitar la feina dels agents. El mercat de Nadal de la ciutat també està tancat, però les escoles han obert.\nEl mercat de Nadal d'Estrasburg, tancat l'endemà de l'atemptat, reobrirà, previsiblement, aquest dijous (Reuters)\nLa investigació la porten la Subdirecció Antiterrorista de la policia francesa, la policia judicial d'Estrasburg, la Direcció General de Seguretat Interior i el fiscal de París.\nEl mercat de Nadal d'Estrasburg té el seu origen a l'any 1570; és un dels més antics d'Europa i el primer de França.\nFrança Parlament Europeu Emmanuel Macron\nCaça a l'home a Estrasburg contra l'atacant que ahir va matar tres persones al mercat de Nadal


Polèmica a Itàlia per la denúncia, per part d’una periodista de la televisió RAI, d’una agressió a una dona gitana al metro de Roma. La seva denúncia, que ha fet a través de les seves xarxes socials, ha generat una gran polèmica sobre el discurs antigitanista al país, i el seu ressó ha arribat fins i tot a diversos mitjans de comunicació italians, tal i com ha recollit la Televisió de Catalunya (TVC) al seu portal digital.\nEls fets denunciats per la periodista, Giorgia Rombolà, van tenir lloc el passat 5 de desembre, quan va intentar aturar una agressió al metro de Roma a una dona gitana, a la qual acusaven d’haver robat la cartera a un passatger. La víctima de l’agressió estava acompanyada d’una nena que estava plorant i que havien empès al terra. Rombolà va intentar aturar l’agressió sense rebre cap ajuda de cap altre passatger i, a més, va denunciar que, un cop la víctima va ser retirada pels guàrdies de seguretat, va rebre diverses amenaces i insults per part d’altres passatgers que defensaven l’agressió que s’havia produït per motius racistes.\nRombolà va rebre encara més amenaces i vexacions en denunciar els fets a les xarxes socials, i la seva publicació a Facebook va rebre diversos insults de caire xenòfoc i antigitano. El seu gest, però, ha tornat a evidenciar l’escalada del discurs antigitano a zones d’Europa com Itàlia, on, recordem, el vice-president i ministre d’Interior, Matteo Salvini, ha fet en els darrers mesos diverses declaracions en un mateix to racista. Aquesta situació ha rebut resposta a nivell europeu amb diverses accions i manifestacions del col·lectiu gitano i denúncies davant de les autoritats europees.


TAXI ELECTRICO - Informació sobre la marca\nTAXI ELECTRICO - Informació sobre la marca\nMarca TAXI ELECTRICO a Espanya\nInformació sobre la marca TAXI ELECTRICO amb el nombre M3610241(5)\nLa marca TAXI ELECTRICO amb el nombre M3610241(5) va ser sol·licitada el 21/04/2016. Es tracta d'una marca a Espanya pel que aquest registre no ofereix protecció en la resta de països. La marca TAXI ELECTRICO amb el nombre M3610241(5) va ser sol·licitada per JOSE REMOS FERNANDEZ.\nRenovació de la marca TAXI ELECTRICO amb el nombre M3610241(5)\nAltres marques sol·licitades per JOSE REMOS FERNANDEZ\nÉs possible conèixer totes les marques sol·licitades per JOSE REMOS FERNANDEZ, entre les quals es troba la marca TAXI ELECTRICO amb el nombre M3610241(5). Si es desitgen conèixer més marques sol·licitades per JOSE REMOS FERNANDEZ clicar aquí.\nÉs possible conèixer totes les marques publicades a Espanya entre les quals es troba la marca TAXI ELECTRICO. El nostre portal www.patentes-y-marcas.com ofereix accés a les publicacions de marques a Espanya. Conèixer les marques registrades en un país és important per saber les possibilitats de registrar una marca a Espanya.


La Generalitat acusa Rajoy de negar la llibertat d'expressió - Empordà\nLa Generalitat acusa Rajoy de negar la llibertat d'expressió\nACN/DDGBARCELONA 28.10.2015 | 06:30\nLa portaveu del Govern català, Neus Munté, va acusar el president espanyol, Mariano Rajoy, de «negar la llibertat d'expressió i el mandat democràtic», alhora que va assegurar que l'executiu català està preparat per iniciar el tràmit de les tres lleis que preveu la declaració d'inici del procés. Per a Munté, quan Rajoy parla de «provocació» utilitza una terminologia que «no és pròpia d'un estat democràtic», i va reivindicar la legitimitat democràtica de les dues forces que han presentat la proposta.\nEn preguntar-li sobre una possible desobediència en cas d'impugnació, va apuntar que el Govern ja fa temps que treballa en les estructures d'estat i també per sortejar les suspensions del Tribunal Constitucional.\nEn roda de premsa després de la reunió del Consell Executiu, i simultàniament amb la compareixença de Mariano Rajoy, Munté va considerar «dur» parlar de provocació per part del president espanyol, i va posar en valor la legitimitat democràtica de JxSí i de la CUP emanada de les eleccions del 27-S. Segons ella, «mai una iniciativa d'una força política es pot entendre com una provocació, perquè això és tant com negar la llibertat d'expressió i el compliment dels mandats democràtics».\nDe fet, Munté va remarcar que aquesta terminologia «no és gaire diferent» a la que el Govern ja està acostumat a sentir en forma «d'amenaces» i «no és pròpia d'un govern i d'un estat democràtic». «Ara sí que s'han produït les eleccions del 27-S, i el resultat és un resultat molt determinat. És difícil, per no dir impossible, negar la legitimitat de qualsevol iniciativa parlamentària», va insistir.\nPel que fa al contingut de la declaració que té a veure amb el Govern, Neus Munté va apuntar que l'actual executiu ja fa temps que prepara les estructures d'estat en cas d'independència i, per tant, hi ha «treballs i anàlisis fetes sobre aquesta matèria». En aquest sentit, va indicar que el Govern està en disposició de «continuar avançant en aquests treballs que hauran de tenir una estructura en forma de llei», en concret sobre el procés constituent, la seguretat social i la hisenda pública. De fet, va apuntar que un executiu en funcions té capacitat per enviar projectes de llei al Parlament.\nEn demanar-li per una possible desobediència si el Tribunal Constitucional (TC) suspengués aquest text, Munté no va voler valorar aquest escenari a l'espera de saber si, realment, el govern espanyol impugnarà aquesta declaració, però va reconèixer que no sap com es pot portar a l'alt tribunal un document de posicionament polític. «No puc imaginar com s'impedeix la seva tramitació», va dir. Ara bé, tot i que va recordar que el mateix ministre de Justícia, Rafael Catalá, va apuntar que aquesta proposta no tenia efectes jurídics, Munté va subratllar que el govern de l'Estat també va dir el mateix sobre la declaració de sobirania i va ser suspesa. Encara sobre això, va argumentar que el Govern ja està sortejant certes decisions del TC, sobre pobresa energètica, per exemple, sense que es pugui parlar de desobediència.\nPel que fa a una hipotètica suspensió de l'autonomia, Munté va assenyalar que hi ha hagut diverses amenaces en aquest sentit, però va afegir que després «s'ha imposat el sentit comú» i tot ha quedat en res. En tot cas, va dir que el Govern té «la certesa que les coses s'estan portant a terme dins del marc estricte de la legalitat».


Actualitat Local Retraten la petjada del 3% en l'Ajuntament de Sant Cugat\nPagaments no justificats a la constructora Teyco i un tracte privilegiat a una altra societat donant de Convergència formen part del retrat que una comissió de l'Ajuntament de Sant Cugat ha realitzat sobre el cas del 3% en aquest municipi, governat des del 2010 per l'alcaldessa Mercè Conesa, sucesora de Lluís Recoder (1999-2010).\nL'anomenada comissió Teyco, que presenta aquest dimecres les seves conclusions, assenyala que es va autoritzar Bruesa Construcción, donant de 60.000 euros a CDC, a deixar sense enllestir una obra l'any 2008 pagant només part dels costos generats al consistori. Pel que fa a Teyco, també donant de CDC i controlada pels Sumarroca, una de les famílies fundadores del partit, s'ha detectat un pagament de 126.000 euros per obres inexistents relacionades amb una pista d'atletisme.\nLes conclusions ja es troben en poder del jutge després de rebre el vot favorable de tots els grups de l'oposició i el vot en contra de Convergència.\nSota la lupa hi ha fets que es remunten al 2006, any que l'empresa pública municipal de promoció d'habitatge Promusa va adjudicar a Bruesa Construcción un edifici d'habitatge social per 6,4 milions d'euros. L'obra, que va quedar a mitges, va ser assumida per Teyco després d'un nou concurs. Segons conclou la comissió, l'Ajuntament va assumir sobrecostos de 481.000 euros.\nTeyco 3% Bruesa Sant Cugat del Vallès. CDC


Activitats per el Dia de la Mare a Can Costa\t03/05/2011El Parc de l’avinguda Roures va ser l’escenari, el passat diumenge durant tot el dia, de les activitats organitzades per la Comissió de Festes de Can Costa amb motiu del Dia de la Mare.\nUna melé de petanca i un partit de futbol al matí, una arrossada popular al migdia i una sessió de quinto a la tarda eren els components de la diada lúdica de la urbanització.\nUnes 40 persones van competir en la melé de petanca veïnal. Després, dos equips de sis persones cadascú, es van constituir, amb els noms de Barça i Madrid, per jugar un vibrant partit de futbol a la pista poliesportiva del parc.\nMolts veïns i veïnes més -225- es van aplegar, al mateix lloc, per degustar l’arròs amb marisc i costelles preparat per l’empresa ’La Paella’, a un preu per persona de 6,5 euros, dels quals 0,5 eren un donatiu per a la Comissió de Festes, per a ser utilitzats en l’organització de futures activitats. El preu del ticket incloïa, a més de l’arròs, el pa, les begudes i els plats, gots, coberts i tovallons.\nMés persones encara, fins arribar a prop de 300, van voler gaudir de la sessió de bingo de la tarda a la mateixa pista. La Comissió de Festes va guardar, també per a l’organització d’activitas públiques, el 25% de la recaptació. La resta es va donar íntegrament en premis.\nLa Comissió de Festes de Can Costa es va constituir a l’octubre del 2010 i está formada per 15 persones. La propera activitat en el seu calendari és una revetlla la nit de Sant Joan.\nFotografies: Miquel MonfortImatges\tEsports


TAC12 TV - Es trenca el govern d'Altafulla també a causa de l'1-O\nEs trenca el govern d'Altafulla també a causa de l'1-O\nDilluns, 09 Octubre 2017 18:03\nPassa a la història el pacte de Govern entre Alternativa per Altafulla i el PDeCat, signat en aquesta imatge, l'abril del 2016. Ha durat gairbeé un any i mig, fins que finalment els demòcrates de Pere Gomés han decidit sortir del Govern. El motiu, l'1 d'octubre i la postura de l'alcalde contrària al Referèndum. Serà aquest doncs el segon canvi de Govern a Altafulla d'aquest mandat.\nEl detonant pel trencament del pacte de govern d’Altafulla va ser la decisió de l’alcalde de no cedir espais municipals l’1 d’octubre. També hi van influir declaracions de l’alcalde on no donava validesa al referèndum. Així ho ha explicat el PDeCAT, que ha decidit deixar el govern, que ara es queda en minoria. El pacte, per tant, s’ha trencat per les discrepàncies l’1 d’octubre entre PDecat i Alternativa Altafulla, el partit de l’alcalde. Amb la sortida dels tres regidors del PDeCAT del govern Alternativa Altafulla es queda en minoria. Els dos representants de l’antiga Convergència asseguren que ara passaran a l’oposició, des d’on podrien aliar-se amb altres grups, com l’EINA, per marcar l’agenda política. Aquest és el tercer canvi de govern a Altafulla en l’últim mandat. El primer, entre Alternativa i l’EINA, es va trencar en menys d’un any. Després va ser el PDeCAT qui va entrar com a soci de govern a l’abril del 2016. Aquest pacte, però, ha durant un any i mig. Ara, Alternativa es torna a quedar en minoria.\nMés en aquesta secció: « Comencen les obres de reforma del parc de la plaça dels Vents d'Altafulla Alonso confia en arribar a pactes per poder governar Altafulla »


COVID-19 – Pàgina 5 – Ràdio Valira\noients aquí avui: 2682\nSalut detecta una vintena de nous positius durant el cap de setmana\nAndorra la Vella.- El ministeri de Salut ha detectat un total de 22 nous positius per coronavirus durant el cap de setmana. Així es desprèn de les dades facilitades pel Govern aquesta tarda, en les quals s’indica que hi ha 78 casos actius de la Covid-19 al Principat, set més que en la darrera actualització […]\nEls casos actius es mantenen entorn d’una seixantena\nAndorra la Vella.- L’evolució de la pandèmia del coronavirus al país segueix mantenint l’estabilitat i els casos actius del virus es mantenen entorn de la seixantena, concretament 64. Així es desprèn de les dades facilitades pel Govern aquesta tarda, en les quals indiquen que durant l’última jornada s’han detectat només tres nous positius, que eleven […]\nSalut detecta un petit brot de coronavirus a l’escola andorrana d’Escaldes-Engordany\nAndorra la Vella.- El Govern ha informat que s’ha detectat un petit brot a l’escola andorrana de maternal i primera ensenyança d’Escaldes-Engordany. Per aquest motiu, des de l’executiu s’ha decidit fer un cribratge a tots els alumnes de sisè del centre escolar a fi de trobar possibles nous positius entre els alumnes. El ministre portaveu, […]\nLes aules sota vigilància activa segueixen en augment\nAndorra la Vella.- Salut ha informat que en les darreres 24 hores no s’ha detectat cap nou positiu per la Covid-19 al Principat, però per contra, les aules sota vigilància segueixen augmentant. Concretament, pel que fa a la població escolar, hi ha un total de nou aules sota vigilància activa respecte de les set que […]\nAndorra la Vella.- La xifra d’aules sota vigilància activa continua en augment. Segons informa aquest divendres el ministeri de Salut, són quatre les que es troben en aquesta situació -una més que dijous-, de les quals dues estan en vigilància total i altres dues en vigilància parcial. Així, també es registra un increment en el […]


Com transmetre la vostra veu a tots els vostres dispositius Amazon Echo - Smart Home\nAlexa anuncia: Com difondre la vostra veu a tots els vostres dispositius Amazon Echo\n- 'Alexa, digues a tothom que és hora d'anar-hi!' No seria bo si Alexa podria ajudar-vos a afanyar la vostra família o anunciar que el sopar està a punt?\nLes famílies amb dispositius Echo a casa ho poden fer exactament amb la funció 'Alexa Announcements', que es troba disponible des de fa un parell d’anys.\nAquí teniu què és i com funciona.\nQuè són els anuncis d'Alexa?\nAmb Alexa Announcements podeu demanar a Alexa que faci anuncis a tots els dispositius Alexa compatibles de la vostra llar. Penseu-ho com un intercomunicador unidireccional, on no cal configurar-lo.\nLes persones que hi hagi a prop d’un Eco a la vostra llar escoltaran un petit repic per indicar que hi ha un anunci entrant i, a continuació, l’anunci es reproduirà en la veu de qui ho faci. Guai, oi?\nMés enllà dels dispositius Echo, també es poden fer anuncis Alexa als dispositius on hi hagi iniciat la sessió Alexa, de manera que poden incloure telèfons intel·ligents amb l'aplicació Alexa, així com Pastilles de foc .\nCom funcionen els anuncis d'Alexa?\nCrea el teu propi anunci\nPer crear un anunci Alexa, només cal dir 'Alexa, anunciar' i, a continuació, dir l'anunci en veu alta. També podeu dir 'Alexa, emet' i, de nou, clavar el missatge de veu al final.\nAixí, per exemple, podeu dir: 'Alexa, emetre', la pel·lícula comença '.' Tothom a casa vostra, a tocar d'un dispositiu Echo, sentirà un campanat seguit de dir: 'La pel·lícula comença'.\nUtilitzeu anuncis de valors\nO simplement podeu dir al vostre dispositiu Echo: 'Alexa, anuncia que el sopar està a punt' i que 'El sopar està a punt' s'anunciarà a la vostra veu, juntament amb un timbre de sopar, a la resta de dispositius Echo i Alexa compatibles de la seva llar. També podeu dir: 'Alexa, digueu-ho a tothom ...' que faci un anunci.\nTrobareu que Alexa afegirà efectes de so allà on es reconegui l’anunci. Per exemple, podeu provar el següent:\nAlexa anuncia ...\nEl sopar està preparat\nVegem la televisió\nPuc excloure dispositius?\nSi voleu excloure un dispositiu específic de la vostra llar, per exemple, al dormitori on dorm el vostre marit, Amazon va dir que podeu utilitzar la configuració No molestar. Obteniu més informació sobre No molesteu .\nPer què el meu anunci no està complet?\nHi ha dues maneres d’enviar un anunci d’Alexa. La primera és única: 'Alexa anuncia l'hora del sopar', la segona és dues fases en què dius 'Alexa anuncia', Alexa respon amb 'quin és l'anunci', quan dius 'l'hora del sopar'.\nAlexa mai no sap quin utilitzaràs, de manera que, de vegades, es pot considerar com a anuncis de dues fases quan en realitat es tracta d’un anunci d’una sola fase, és a dir, l’anunci perd algunes coses del que dius.\nDe vegades, el sistema pot anar malament, de tant en tant només transmet el final del que heu dit, això és especialment habitual si hi ha un so. La millor manera d'assegurar-vos que el vostre missatge sigui precís és utilitzar l'enfocament de dues fases i esperar que Alexa digui 'quin és l'anunci?' abans de dir el que voleu dir.\nQuins dispositius Echo admeten la funció?\nEls anuncis d'Alexa estan disponibles a tota la línia d'Amazon altaveus intel·ligents. No s’inclouen dispositius Alexa de tercers, però l’aplicació Alexa està disponible en telèfons intel·ligents i en tauletes Fire.\nGoogle Home pot fer anuncis?\nSí. Google ofereix aquesta mateixa funcionalitat per a la seva línia d’altaveus intel·ligents de Google Home. Per utilitzar la funció, només heu de dir: Hola Google, emetrà 'És hora de sopar' i el teu missatge s'enviarà a través de la veu de l'Assistent, no de la teva.\nAmazon Alexa Eggs de Pasqua: la vostra guia completa d’ordres divertides d’Alexa\ncom funciona l'armari principal\ncom enviar un missatge de Facebook\ncom aconseguir jocs eshop gratuïts\nquant costa iTunes\nquè és l'aplicació duo a Android


Explica-m'ho tot. Més preguntes fetes per nenes i nens sobre un tema apassionant - Fahrenheit 451\nInicio / Destacados / Destacados català / Explica-m’ho tot. Més preguntes fetes per nenes i nens sobre un tema apassionant\nExplica-m'ho tot. Més preguntes fetes per nenes i nens sobre un tema apassionant\nDesprés de la publicació d’Explica-m’ho, seria molt fàcil pensar que les preguntes sobre el cos, la pubertat, l’amor i la sexualitat que es fan tots els nens i nenes ja tenen la seva resposta. Però no és així: els alumnes de primària que participen en els tallers de la pedagoga sexual i autora d’aquest aclamat llibre encara tenen moltes preguntes.\nExplica-m'ho tot. Més preguntes fetes per nenes i nens sobre un tema apassionant cantidad\nCategories Català, Destacados català, Infantil\nQuina diferència hi ha entre estar pillat i estar enamorat?\nEl penis es pot trencar?\nCom ho fa la gent que va amb cadira de rodes?\nMoltes de les qüestions que plantegen deixen clar que internet és la seva principal font d’informació quan tenen algun dubte, i que la informació que hi troben sovint no és la més adient. Explica-m’ho tot és, doncs, un llibre tan necessari com ho va ser el seu antecessor.\nEn aquest segon volum —fet també a partir de les preguntes que els i les joves deixen de manera anònima a la bústia de la pedagoga— trobaran més respostes escrites amb claredat i honestedat. Les magnífiques il·lustracions d’Anke Kuhl són, novament, el complement perfecte a les ànsies de saber dels infants.\nKatharina von der Gathen, nascuda l’any 1972 a Alemanya, va estudiar educació especial i va realitzar una formació suplementària d’educació sexual. Ofereix tallers d’educació sexual per a nens i joves en escoles.\nAnke Kuhl (Alemanya, 1970) treballa com a il·lustradora en el taller col·lectiu LABOR, a Fráncfort. Ha aconseguit el Premi Eulenspiegel per a àlbums il·lustrats. A Takatuka ha publicat també els llibres En família!, guardonat amb el Premi de Literatura Infantil i Juvenil d’Alemanya 2011, Que bo!, La Lola vola i Els meus trucs per sobreviure a la classe de natació.\nMés de 15.000 exemplars venuts del primer volum!


L’Escanyabocs 2013 es clou amb un miler de participants – FÒRUM.ad\nL’Escanyabocs 2013 es clou amb un miler de participants\nEl 26/05/13 21:09\nLa Grifone Challenge Escanyabocs s’ha tancat superant el miler de participants. La xifra d’inscrits ha superat finalment les 850 gràcies a les inscripcions d’última hora. La Pedalada i la Vertical Quiri han estat novament les proves amb més acceptació.\nEl tinent d’alcalde d’Esports de la Seu, Lluís Biosca, ha valorat positivament la consolidació de l’Escanyabocs, especialment entre els aficionats a l’esport de la comarca. De cara a properes edicions, l’objectiu és atraure esportistes de fora del Pirineu.\nEn l’àmbit competitiu, el premi Escanyabocs de Ferro ha estat enguany per a Illan Díez-Canedo, que ha sumat 122 punts entre les quatre proves. El segon lloc ha estat per a Josep Sánchez, amb 116 punts, i el tercer per a Xavi Roca, amb 110. Roca també ha estat el vencedor absolut de la Pedalada.\nL’Escanyabocs júnior se l’ha emportat Quim Vallvé. Els participants en les quatre proves han valorat positivament l’experiència, per a la qual cal un bon estat de forma en diferents modalitats de muntanya. Enguany no hi hagut cap inscrita al repte pel que fa a la categoria femenina.\nEn la prova del raid hi han participat 36 parelles que s’han hagut d’enfrontar a una prova d’orientació a peu; una d’orientació en bicicleta; una de caiac al canal del Parc del Segre i una de tir amb arc. Després d’haver superat totes aquestes proves, la parella guanyadora va ser la formada per Eduard Vizcaya i Gerard Anton.\nEls gairebé 200 participants en l’orientació urbana van haver de localitzar i marcar, en dues hores de marge, fins a 30 fites repartides per la Seu d’Urgell i Castellciutat amb l’ajut d’un mapa, una brúixola i el seu sentit d’orientació. Els millors orientadors van ser Melibea Quintana en categoria femenina i Miquel Marimon en la masculina.\nA Noves de Segre, els 400 inscrits a la pujada al Sant Quiri van superar 4,5km i 850 metres de desnivell, amb un temps favorable. Els primers en fem el cim han estat la Laura Orgué en categoria femenina i el Joan Freixa en la masculina.\nEls participants han comptat amb el suport de la delegació de la Seu d’Urgell del Col•legi Català de Fisioterapeutes, que oferien massatges perquè es recuperessin.\nNotícia Anterior: Andoflora esdevé una ‘gran festa, amb molta participació, moments divertits i emotius’\nSegüent Notícia: Els afectats pels pisos de l’Horta del Valira estudien la via judicial


Volta al món - 1 any - marc i mireia: Japó: El Japan Rail Pass i curiositats vàries:\nJapó: El Japan Rail Pass i curiositats vàries:\nTot i que estem a Cook, aprofitem la calma per reflexionar sobre Japó...\nEl Japan Rail Pass compensa???? Doncs aquesta és la pregunta que tothom que vol visitar Japó es fa. La resposta que nosaltres hem trobat és que depèn de les teves necessitats. Nosaltres el vam comprar i ens en penedim, però això no treu que sigui un mitjà molt ràpid i còmode. Ara bé, que ningú s'enganyi, no és la manera econòmica de viatjar per Japó. Nosaltres vam pagar 50.444 yens (a Bangkok) per persona per viatjar 14 dies (uns 448€ p.p.)\nEl mitjà més econòmic que hi ha és el bus, que a més a més, n'hi ha molts de nocturns i així estalvies hotel. L'empresa més popular és NIGHT BUS NETWORK (www.123bus.net) Creiem que nosaltres ens podíem haver estalviat uns 200€ p.p.\n- la reberència: els japonesos sempre saluden, afirmen, donen les gràcies... fent una petita reberència. Normalment la repeteixen vàries vegades durant l'acció. No ens podem imaginar quantes reberències deuen acabar fent al llarg del dia!!\n- Els japonesos es descalcen per entrar a casa seva. Si tenen tatami utilitzen sabatilles o mitjons; si el terra no és de tatami, sempre sabatilles. A alguns hotels i hostals passa el mateix. Hi ha uns caixons per deixar les sabates a l'entrada de l'hotel i a la mateixa recepció o caixons on deixes les sabates hi ha un munt de sabatilles. Un dia la Mireia va agafar sense voler, pensant que eren les del hotel, les d'una clienta i quan la clienta la va veure amb les seves sabatilles posades li va dir tota molesta: ei, aquestes són meves! La veritat és que eren ben diferents a les que oferia l'hotel, potser per això les vam escollir d'entre tantes ;)\n- Hi ha pocs japonesos que parlin l'anglès, però en canvi hem vist un important nombre d'ells que parla o està estudiant el castellà. Tot i posar aquesta dada, cal aclarir que hi ha més japonesos que parlen anglès que castellà, doncs normalment els que parlen castellà també parlen anglès (això és el que ens hem trobat). També és el país on hem vist més turistes espanyols.\n- El kimono és el vestit tradicional i hem vist forces dones que en portaven; sobretot per Kioto i Nara, i pels temples o caps de setmana. Ens dóna la sensació que els hi agrada posar-se'l el diumenge. A Tokio és una altra història.\n- Pachinko, estan per a tot arreu, són enormes sales de joc, normalment plenes de gent, on els japonesos es dediquen a jugar per diners. Els premis creiem que no són en metàl·lic. Són un estil de màquines tragaperras camuflades en format pinball. Molt extrany. Hem arribat a veure gent fent cua per entrar abans que obrissin el local, però mai vam acabar d'entendre com funcionava el joc.\n- El llit oficial del Japó és el metro. Tenen una facilitat brutal per clapar-se i no importa si van drets o asseguts. Deu ser pel silenci que es respira tot i que vagi pleníssim, o per la calefacció que està just sota el cul del seient. Els que no dormen juguen amb alguna consòla o el mòbil.\n- Llegeixen còmics (manga) a gent de totes les edats, sexe, a tot hora i per tot arreu. Fins i tot els supermercats tenen una secció de còmics on es pot veure gent llegint des de les 7h. del matí.\n- Ens ha semblat que estan molt preocupats per l'alimentació i sobretot per l'estètica. Van vestits de manera impecable amb roba caríssima i en el packaging (envoltori) de qualsevol producte alimentici es destaca el nombre de calories de manera notòria.\n- Com queda clar a les fotos, no tenen complexes per vestir de manera extravagant. El que no hem sabut és si volen ser el més original, el més freak, el més sexy o el més guai del paraguay!\nlo de la gamba de las zapatillas es tipico spain ¿lo que no me ha quedado muy claro es lo de los idiomas?¿nos lo podeis volver a\nexplicar?(no,por favor,es broma)\nCom m'agraden aquests posts explicatius!!! És com si m'haguèssiu fet un regal d'aniversari.\nGràcies i petons!!!


IED Barcelona – Design School | Fifteen of Fifty Book Preview » IED Barcelona - Design School Fifteen of Fifty Book Preview » IED Barcelona - Design School\nEl dijous dia 8 de març, coincidint amb el Dia Internacional de la Dona, l’IED Barcelona celebra la presentació del llibre Fifteen of Fifty en el qual es presenten les macrotendencies del disseny l’any 2033: la intel·ligència artificial, l’empoderament de la dona, la cultura del disseny, els nous sistemes econòmics o el rol de l’art són només alguns dels temes que es tractaran.\nAlessandro Manetti, director general de l’IED Barcelona, moderarà una taula rodona sobre el futur del disseny, l’art i la tecnologia composta per Francisco Jarauta, filòsof i Director Científic de l’IED Espanya; Luca de Biase, visionari i director de Nova suplement sobre innovació, futur i tecnologies del Sole 24 Ore; i Tatiana Kourochkina, promotora cultural i co-fundadora de la Fundació d’Art&Ciència Quo Artis.\nL’Alessandro també presentarà el Deflexor 2033, un mapa de macrotendències en el qual s’identifiquen els nous escenaris del disseny. “Deflexor neix amb l’objectiu de respondre a la necessitat d’orientar les estratègies d’una institució de formació cap a les futures tendències a través de propostes que plantegen possibles solucions de problemes mitjançant el disseny”, avança Manetti.\nEl llibre, editat en el marc del 15è aniversari de l’Istituto Europeo di Design a Barcelona, aborda el futur del disseny a través de la selecció de projectes exemplars de l’escola i 50 entrevistes exclusives a dissenyadors exalumnes de l’IED Barcelona i articles dels directors d’àrea de l’escola. En acabada la taula rodona, es podrà gaudir d’un brindis amb tota la comunitat IED.\nEls primers 200 assistents en arribar a l’esdeveniment podran obtenir un exemplar gratuït.\nDia: dijous 8 de març de 2018\nLloc: IED Barcelona – Biada, 11


MónTerrassa | Consells de MútuaTerrassa per protegir nens i família dels efectes nocius del sol | Espai Salut\nLes conseqüències negatives es manifesten a llarg termini\nA l'estiu una de les preocupacions de la població és el risc i els efectes negatius de l'exposició al sol, ja que les conseqüències de prendre el sol de forma prolongada es manifesten a la pell al cap dels anys.\nProtegir els nens dels efectes nocius del sol reduirà el risc de patir càncer de pell a l'edat adulta i per aquest motiu els dermatòlegs recomanen minimitzar els efectes de l'exposició al sol amb l'aplicació de cremes solars i cobrint el cos amb una roba adequada.\nConsells generals bàsics davant d'una exposició prolongada al sol:\nProtegeix-te quan desenvolupis una activitat a l'aire lliure.\nLes cremes amb un nivell de protecció elevat són les úniques que et protegiran dels rajos solars més intensos. Aplica-les després de cada bany o cada 2 hores.\nUtilitza para-sol, barrets, gorres i samarretes quan t'exposis directament al sol.\nRecorda buscar una bona ombra entre les 12 i les 16 hores.\nEvita romandre sota el sol durant molt de temps. És important que et protegeixis els ulls amb ulleres de sol.


Sergi Vallès: “En aquests 10 anys el Festival de Llegendes ha generat deu produccions professionals que estan en gira”\nAquest cap de setmana Sant Martí de Tous es torna a convertir en un poble de llegenda aplegant la 10a edició del Festival de Llegendes de Catalunya. En Sergi Vallès n’és el seu director i amb ell hem parlat de com es presenta aquest any i del seu comiat al capdavant de l’esdeveniment.\nAquest any el Festival celebra el 10è aniversari, tota una fita. Quan vàreu començar, us esperàveu arribar fins aquí?\nA veure, el primer any no. Érem conscients que iniciàvem un projecte, però volíem que tingués continuïtat. No ens havíem posat l’objectiu de 10 anys sinó que ens havíem posat l’objectiu de per vida… A partir del segon o tercer any, quan veus que està agafant cos, que a la gent li agrada, és quan ens vam haver de plantejar el futur, terminis… La veritat és que arribem als 10 anys molt satisfets de la feina feta fins ara, de les ajudes que tenim, amb un poble totalment implicat.\nCom ha evolucionat el Festival al llarg d’aquests anys?\nHa evolucionat d’una manera molt clara. Des de l’inici ja hi havia la voluntat de país, però els primers anys era molt més localista i ara s’ha permès el luxe de tenir tot el que identifica el poble, però a més tenir tot allò que identifica el país. Si els primers anys era una incògnita si seríem capaços de poder oferir tots els serveis, a hora d’ara tots els serveis s’estan oferint. L’allotjament és el que és més fluix -ja és un hàndicap a l’Anoia- però oferim l’opció d’acampada gratuïta al camp de futbol amb tots els serveis per als usuaris (aigua, dutxes, electricitat).\nL’evolució s’ha basat en la capacitat de Sant Martí de Tous d’oferir un esdeveniment de mitjà format a nivell global, però per al municipi de gran format.\nLes propostes artístiques també han evolucionat al llarg del temps arribant a un moment de gran qualitat.\nI quin serà el camí que seguirà?\nAquesta pregunta jo no la puc contestar perquè jo seguiré un altre camí, però tinc la sensació que el Festival seguirà sent el mateix en la seva essència però potser variaran coses de la seva estructura programàtica. L’Apagada de Misteri, el Tous és Llegenda, els Racons de Llegenda són els pilars del Festival i segur que continuaran. De totes maneres el Festival ha de créixer i per poder-ho fer ha d’agafar noves visions, noves formes, noves energies.\nPer celebrar el 10è aniversari hi ha preparada alguna activitat especial?\nDins de la programació hi ha moltes novetats però per celebrar els 10 anys hem recuperat algunes perles, aquells espectacles que més han marcat o agradat, com són El carreró de les Bruixes, com és Exili, com és La senyora de Tous, són propostes que tornem a posar. També torna la Pepa Plana perquè havia agradat molt. Hem creat un scape room únic per al Festival i els Racons de Llegenda recuperen llegendes que s’havien explicat en les 9 edicions anteriors. I diumenge hi haurà el moment dels 10 anys al migdia, que ho celebrarem amb un gran pastís per bufar les espelmes i la gent podrà venir a tastar vi Cap de Ruc i cervesa Tous d’Anoia.\nA part d’aquestes, quines altres activitats es podrien destacar de l’edició d’enguany?\nPer a adults destacaria Esperanceta, Apagada de Misteri i Pecatum, que són tres espectacles molt potents. L’Apagada de Misteri anirà a càrrec de la Clara Segura.\nDissabte a la tarda tenim una instal·lació de 200m2 que és un laberint per on et vas movent per trobar la sortida i en alguns llocs et trobes portes on has de resoldre una pregunta (binària, no són complicades) sobre les llegendes dels Racons.\nTambé cal destacar que per aquest any tenim una proposta concreta per a nens i nenes de 0 a 14 mesos.\nOferim una sèrie de presentacions de llibres que estan acompanyades d’un actor o narrador que explica la història. Es tracta d’Essers màgics, L’àvia pirata i La revolta de Santa Jordina per a la qual comptarem amb el David Fernández i la Lyona.\nA cada edició heu comptat amb un actor/actriu coneguts i aquest any serà la Clara Segura.\nL’Apagada de Misteri per als actors, és fet curiós: si no tenen l’agenda plena, no diuen que no. Com que és una cosa molt única, ells no acostumen a fer mai un monòleg un sol dia i en un castell, i en un espai per on hi passen 1.200 persones, on estàs a les fosques, només amb la llum de les espelmes, té una màgia que rarament diuen que no. La Clara Segura fa dos anys que li diem però per agenda no podia venir i aquest any va dir que sí de seguida. Aquest any la Clara Segura interpreta la mare del Panna en un guió escrit per en Víctor Borràs i que interpretarà dins el castell, gràcies a què Espai Gastronomia ens obre les portes.\nPer dur a terme el Festival compteu amb el suport d’una sèrie de mecenes i patrocinadors.\nEl Festival té una part de finançament públic que ve des de l’Ajuntament, la Diputació de Barcelona i la Generalitat; una altra part ve de recursos propis que a través de les entrades i la venda de merchandising i l’altra part és la dels col·laboradors i patrocinis i aquí hem de parlar des de tots els comerços del poble fins als grans patrocinadors.\nAquest any hi ha una empresa, Respira Energia, que patrocina l’Apagada de Misteri. També hi ha empreses que, sense fer una aportació directa de diners, fan que el Festival tingui una qualitat que sense elles no tindria, com per exemple Iguana que farà possible tenir wi-fi a tot el Festival. I gràcies a això tindrem un canal de Telegram on la gent que s’hi apunti podrà rebre tot tipus d’informacions. Munich, per exemple, a part de donar-los lots per sortejar, també calça a tots els voluntaris del Festival com una cosa extra pels 10 anys. Caprabo ens permet mantenir l’Espai Nadons amb bolquers, tovalletes. Kubus Games ens desenvolupa l’app del Festival.\nDimarts el Festival de Llegendes de Catalunya es va presentar a Barcelona. És una manera d’eixamplar horitzons?\nÉs una manera que el departament de Cultura Popular ha tingut l’interès en mostrar el seu acompanyament en un esdeveniment únic que es fa en una població petita.\nDurant la presentació es va fer un breu repàs de tot el que ha generat el Festival durant aquests 10 anys. Cal tenir en compte que durant aquests anys ha generat deu produccions professionals que estan en gira.\nQuina quantitat d’assistents espereu?\nEsperem 4.000 visitants en tot el cap de setmana, però estem pendents del temps, perquè es preveu molta calor, fet que podria fer que algunes persones desisteixin de venir.\nCada any, a part dels tendals que fan ombra, tenim sistemes de vaporització d’aigua en tots els escenaris, la piscina de Tous és gratuïta durant tot el cap de setmana i si veiem que les temperatures han de superar dels 37º ho reforçarem amb sistemes de vaporització industrial. Estem amatents a la meteorologia i anirem informant a través de les xarxes socials.\nAquest és el teu darrer any com a director. Quin balanç en fas d’aquesta etapa?\nAmb la Nídia Tusal sempre al costat acabem una etapa de 10 anys, de la qual n’estem molt contents i satisfets i crèiem que era necessari fer el relleu. Perquè això continuï sent una festa viva calen noves energies, noves idees, una nova mirada, un equip que ve preparat com és la Casa del Teatre Nu, que es dedica al món de l’espectacle, que són de Tous i tenen una estructura empresarial. Qui millor que ells per continuar endavant?\nÉs un relleu que no quedarà abandonat per la nostra part i aquest any ja estem treballant algunes coses conjuntament i per a la propera edició poden comptar amb el nostre suport i col·laboració.\nPersonalment estic molt content perquè marxar deixant el relleu a algú que s’ho estima i que ho farà tirar endavant, és un gran plaer.\nArticle anteriorConsulta tota la programació del Festival de Llegendes de Sant Martí de Tous\nPròxim articleEl Mal-Llamp celebra el 30è aniversari amb un gran espectacle piromusical nocturn


Reagrupament: Carles Móra: "Vaig veure molts diputats llegint el diari o dormint al Parlament"\nCarles Móra: "Vaig veure molts diputats llegint el diari o dormint al Parlament"\n(Salou, 10 de juny de 2010)\nBonaventura també va parlar de la cultura democràtica d’un país que ara es manifesta a favor del jutge Garzón, que va ser condemnat pel Tribunal de Drets Humans d'Estraburg per no haver investigat les tortures a les quals va ser sotmès amb la resta d’independentistes detinguts arran de l’operació ordenada pel jutge de l'Audiència Nacional.\nAquestes manifestacions va ser fetes el passat dijous, 10 de juny, durant l'acte en què Reagrupament es va presentar a la població de Salou, amb els ponents Carles Móra i Carles Bonaventura, per explicar el projecte d’independència i regeneració democràtica que promou l’associació.\nMóra: "A Arenys no hi ha disciplina de vot i els regidors cobren el que cobraven abans d’entrar a l'Ajuntament"\nCarles Móra, per la seva part, va exposar davant els assistents com es viu la vida política a Arenys de Munt, d’on ell n'és alcalde. Els alcaldables s’escullen mitjançant una assemblea on tothom pot votar, no poden acumular càrrecs ni repetir mandats, s’han de comprometre amb un codi deontològic fent un jurament hipocràtic i un cop dins l’Ajuntament, no hi ha disciplina de vot i els regidors cobren el que cobraven abans d’entrar-hi. Precisament aquesta última idea és una de les premisses que defensa Reagrupament. També va destacar fets que ha pogut veure durant la seva vida política com per exemple trobar la tercera part d’alcaldes de la comarca al Consell Comarcal, cosa que no va trobar gens correcte, i també quan va assistir al Parlament i es va trobar que molts diputats o bé llegien el diari o dormien. Finalment va concloure que l’espoli que patim és culpa dels nostres parlamentaris, doncs en cap moment han dit prou a les exigències de Madrid.\nTotalment d'acord amb Carles Mora\nUns vicis d'aquesta "democràcia" que els mateixos polítics han instaurat, al meu entendre són: l'endogàmia i acumulació de càrrecs i la facultat d'autoatorgar-se els sous que els vinguin a gust i complementats amb infinitat d'altres conceptes.\nEl primer vici del que anomeno al principi fa que les persones romanguin sempre ocupant càrrecs de manera que entren a la política als 18 anys i en surten als 80 tot i que alguns, als 60 ja tenen malalties mentals degeneratòries però que no importen pas per les tasques que desenvolupen, que és cap.\nEl segon vici crea en els polítics una avaricia i una cobdicia tal que, fins i tot, amb aquestes quantitats tant desorbitades que es paguen a si mateixos necessiten igualment estafar i fer tantes irregularitats com sigui possible, que al final, els ciutadans pensem que aquesta és la seva única ocupació i preocupació.\nAmb aquests dos vicis s'ha establert una classe social privilegiada, a costa dels diners públics, i que, a més a més, es transment de pares a germans i fills sense cap mena de vergonya i quan ja n'estan cansats se'n van a europa de vacances al parlament i continuant augmentant les riqueses personals.\nIgualment pel que fa a les seves pensions, aquestes tenen tota mena de privilegis que fan que cada una d'aquestes persones sigui equivalent a 80 o 100 jubilats que han treballat tota la vida, vida que més que viure-la, el que han fet ha estat patir-la, abans amb el franco i ara amb la "democràcia".\nRealment, quan va morir el Franco, aquesta classe va dir-se que havia arribat el seu moment i així ha estat, no cal pas donar exemples doncs montillas, hereus i d'altres n'és ben ple.


La Xarxa de Santa Tecla, un espai de referència en la formació de metges residents | Notícies TGN - Notícies de Tarragona Diari Digital\nLa Xarxa de Santa Tecla, un espai de referència en la formació de metges residents\nDes de l’any 2019 l’Hospital del Vendrell també disposa de l’acreditació com a centre docent\nPer Carme López. Actualitzat el 27/02/2020\nLa Xarxa Sanitària i Social de Santa Tecla obrirà les portes el pròxim 17 de març per donar a conèixer als futurs metges residents (MIR) tant les instal·lacions com l’equip humà que s’encarrega de la seva formació al llarg dels anys de residència. Així, futurs residents que volen especialitzar-se en Medicina Familiar i Comunitària tenen una oportunitat per conèixer la Unitat docent i l’entitat. Des d’aquest any, l’hospital del Vendrell també disposa de l’acreditació com a centre hospitalari acreditat i l’any que ve començaran la seva activitat formativa el CAP de Llevant i el de Calafell, la qual cosa ampliarà la capacitat docent de la Xarxa de Santa Tecla a les comarques del Tarragonès i el Baix Penedès.\nLa Xarxa de Santa Tecla va iniciar la formació de residents en l’especialitat de Medicina Familiar i Comunitària l’any 1995, amb el CAP de Vila-seca com a centre acreditat. Uns anys més tard s’hi va afegir el CAP de l’Arboç, al Baix Penedès, i el pròxim any també s’hi incorporaran el CAP de Llevant i el de Calafell.\nL’any 2011 va néixer la Unitat docent de Medicina Interna, amb l’Hospital de Sant Pau i Santa Tecla de Tarragona com a centre hospitalari de referència. Dins del seu programa formatiu MIR, la Xarxa de Santa Tecla disposa d’acords de col·laboració amb Joan XXIII, PADES Tarragona, SEM i amb l’Institut Pere Mata. Tot pensat perquè el resident aprofiti al màxim la seva etapa formativa dins de l’organització.\nCom a novetat cal destacar que l’any 2019 l’Hospital del Vendrell ha entrat dins del grup de centres sanitaris de la demarcació acreditats per formar metges especialistes. En una primera fase, el centre hospitalari formarà facultatius en l’especialitat de Medicina Familiar i Comunitària, tot i que l’acreditació atorgada pel Ministeri de Salut obre la porta a formar en més especialitats en el futur. L’Hospital del Vendrell amplia així la capacitat de la Xarxa de Santa Tecla per formar MIR a les comarques del Tarragonès i el Baix Penedès.\nEn el conjunt de la Xarxa hi ha trenta-un metges que segueixen la formació per a una especialització en Medicina Familiar i Comunitària o en Medicina Interna. A l’Hospital del Vendrell se n’incorporaran tres cada any, tot i que la capacitat concedida per l’acreditació seria de fins a cinc en cada promoció de MIR de Medicinafamiliar i Comunitària.\nLa jornada del 17 de març, organitzada per la Unitat Docent de Medicina Familiar i Comunitària de la Fundació Hospital de Sant Pau i Santa Tecla, permetrà conèixer les possibilitats docents que ofereix una institució històrica i arrelada amb centres sanitaris i sociosanitaris al Tarragonès i al Baix Penedès. Els futurs residents seran rebuts per les responsables de la Unitat docent de Medicina Familiar i Comunitària, que s’encarregaran d’explicar amb detall l’estructura assistencial, docent i de recerca que caracteritza la Xarxa de Santa Tecla. La jornada servirà per donar a conèixer l’itinerari formatiu del resident de Família, juntament amb els dispositius docents de Primària i Hospitalaris acreditats per la docència, on els metges residents interessats tindran l’oportunitat de resoldre dubtes.\nDurant la jornada també està previst que els joves puguin parlar directament amb residents que actualment estan formant-se a la Xarxa de Santa Tecla.\nMireia Aymamí, cap d’Estudis en funcions de la Unitat Docent de la Xarxa de Santa Tecla destaca que «gràcies a les dimensions dels nostres centres, els metges residents de Medicina Familiar i Comunitària que arriben a la Xarxa poden gaudir d’una formació individualitzada i molt propera. A més, i durant tota la seva formació poden beneficiar-se d’una atenció molt personalitzada per part dels seus tutors i tutores i d’una gran accessibilitat a pacients i formació en tècniques».\nEls estudiants de Medicina interessats a participar en la jornada de portes obertes el pròxim 17 de març poden trucar al 977 259 900 extensió 5136.


bcndentalcenter | Ortodoncia Invisalign® en Barcelona y Vic | BDC\nEl teu tractament d’Invisalig a Vic\n10 Gener, 2018 /\nAmb materials d’última generació per una perfecta adaptació. Vic Dental Center t’ofereix la seva especialitat en Invisalign per realitzar aquest tractament innovador. El nostre especialista es trasllada amb cita previa tres cops per setmana a Vic. Disposem d’uns alineadors especialment dissenyats per cada cas. Son imperceptibles, la qual cosa fa que siguin especialment ideals per tots els professionals de cara al públic o volguin tenir la millor imatge. Confia en la nostre experiencia per tenir óptims resultats i un seguiment adequat. Demana la teva cita al 629.911.169 per fer-te un diagnòstic o fes-nos una consulta en línia a través de [email protected]\nTractament d’Invisalign a Vic\nClinica Dental d’Invisalign de confiança a Vic\n7 Desembre, 2017 /\nA Vic Dental Center, el nostre especialista en Invisalign es desplaça tres cops per setmana a Vic amb cita previa. T’oferim un tractament d’ortodòncia, moltes vegades necessari. Les noves tecnologies ens permeten disposar d’un que no es nota ni té molèsties. Invisalign és un nou sistema de peces totalment invisibles elaborades a la mesura exacta de cada pacient, perquè les peces vagin ocupant el seu lloc fins a aconseguir uns resultats realment òptims. Utilitzem els millors materials perquè aconsegueixis la millor dels teus somriures. Consulta les diferents opcions que t’oferim. Els seus principals beneficis són evitar els brackets, de manera que les molèsties es redueixen de manera considerable Demana la…\nVic Dental Center, un dels centres pioners a Barcelona en el tractament de Invisalign, t’ofereix ara la possibilitat de realitzar aquesta modalitat a Vic. Tres cops per setmana, el nostre especialista en Invisalign es trasllada a la ciutat de Vic per aplicar aquest tractament innovador, que ajusta i redreça amb uns alineadors especialment dissenyats per al teu cas i que són tot just perceptibles, el que fa que siguin molt indicats per a persones que treballen de cara al públic o vulguin millorar la seva imatge. Demana la teva cita al 629.911.169 per fer-te un diagnòstic o fes-nos una consulta en línia a través de [email protected]\nComentaris tancats a Tractament d’Invisalign a Vic\nPromocions en salut dental\nInvisalign a Vic a un Preu Únic\nA Vic Dental Center som Dentistes pioners i experts en el revolucionari tractament d'Ortodòncia Invisible realitzat mitjançant aligners (en lloc dels brackets, i aparells dentals tradicionals) pràcticament invisibles i extraïbles que es fabriquen a la mesura de les seves dents per garantir-li una major comoditat. Ara estem a la teva disposició a Carrer Sant Segimon 3, 08500 (Clínica St Josep) - Vic Un dels nostres compromisos i preocupacions, dins de l'exercici de la nostra professió, és fer la Salut i l'Estètica Dental el més assequible possible a totes les persones, ia tots les llars. Volem contribuir al fet que les Somriures Sanes i Boniques , estiguin a l'abast de tothom.…\nComentaris tancats a Invisalign a Vic a un Preu Únic


Tana Collados analitza l'actualitat a TV3\nTana Collados - articles a TV3\nEl boom de la cocteleria: Barcelona serà a la tardor la capital mundial del còctel\nA Barcelona s'hi anunciarà la llista dels millors bars del món\nDues pastisseries premiades pel Gremi de Barcelona, exemples d'innovació i tradició\nVisitem La Confiança de Gelida i Targarona d'Igualada, premiades pel Gremi de Pastisseria de Barcelona i que tenen molt en comú\nAnar a comprar al supermercat amb el tàper, protegit per llei per reduir plàstics\nLa llei de residus obliga els establiments d'alimentació de més de 400 m2 a destinar el 20% de l'espai a la venda a granel\nEls pagesos de Collserola rebran per primer cop un ajut perquè conserven l'ecosistema\nEl consorci rector del parc natural compensarà els agricultors amb 3.000 euros cada any per la funció social que fan en l'ecosistema del pulmó verd barceloní, tot i que fer rendibles les explotacions no és gens fàcil\nPocs bars i restaurants compleixen amb l'obligació d'oferir aigua de l'aixeta gratis\nLa llei, que va entrar en vigor fa un mes, vol normalitzar el consum d'aigua de l'aixeta per evitar els envasos d'un sol ús\nSeafood converteix Barcelona en capital mundial del peix: de la tonyina a les microalgues\nA la fira més important del món d'aquest sector els protagonistes han estat el peix i el marisc fresc, el peix d'aqüicultura, algues, microalgues i elaboracions a punt per cuinar i per menjar\nLliçons de la covid a bars i restaurants: condicions laborals, horaris i sostenibilitat\nEl debat de les condicions laborals s'ha ajornat molts cops, i la pandèmia l'ha posat definitivament sobre la taula\nTV3 ha recollit tres Premis Zapping i un ha estat per a "Gent de mercats"\nUn plat tradicional que els temps han fet evolucionar\nEls mercats com a lloc d'oportunitats. Ho demostren els testimonis del programa dedicat al Mercat Central de Sabadell, al de la plaça de Cuba de Mataró i al de l'Abaceria, del districte de Gràcia de Barcelona.\nEn termes de cuina i de menjar, si n'hi ha un que ha perdut tot el sentit, de tant grapejat i trepitjat, aquest és el de la cuina de mercat\nQuan a la peixateria et diguin que aquell peix que t'agrada és de costa, pregunta de quina. Perquè ja fa molt de temps que de peix, aquí, ens n'arriba de tot el món. "Gent de mercats" ha visitat la llotja de Vilanova i la Geltrú en plena subhasta i el Mercat Central del peix de Mercabarna, de matinada\nEl taller de males herbes a l'Aula de Cuina del mercat de la Masuca d'Igualada, a "Gent de mercats"


Barcelona instal·larà sofàs i llits perquè els turistes puguin tenir sexe còmodament als carrers de la Barceloneta - benegre.cat\nBy Toni Mata | 11 de juliol de 2017\nL’Ajuntament de Barcelona ha reaccionat al video gravat per una veïna de la Barceloneta on es veu una parella practicant sexe en públic. El consistori s’ha mostrat alarmat perquè “la postura de la noia és indigna i es podria fer mal al cap, que el té contra terra”, en paraules de la tinent d’alcalde Janet Sanz.\nPer solucionar-ho, el govern de Barcelona omplirà el barri de la Barceloneta amb sofàs i llits perquè els turistes puguin cardar d’una manera més còmoda. “No ens sembla bé rebre tota aquesta gent i deixar que marxin amb la sensació que Barcleona no és una ciutat prou còmoda per ells”, apuntava Colau. Segons l’ajuntament, l’any passat un miler de turistes van tornar adolorits als seus països per les postures impossibles i la duresa del mobiliari urbà i del terra barceloní. “Això no tornarà a passar, ens hi posem immediatament”, avisava Colau.\nQüestionats sobre la incomoditat que provoca entre els veïns el fet que hi hagi gent practicant sexe en públic, el consistori ha fet una crida a “no ser tan puritans. El sexe no és res més que un llenguatge més entre els humans, una manera de comunicar-se. Visca el sexe lliure”, defensava Sanz. En la mateixa línia es pronunciava l’alcaldesa “hem de deixar d’estigmatitzar el sexe. No és una cosa dolenta. No és com pixar pels racons, beure o trencar mobiliari… Fan l’amor i no la guerra, és super bonic que Barcelona inspiri això”.


Com utilitzar endolls de Moldàvia a Iran\nConnectors, preses de corrent, adaptadors i altra informació necessària per viatjar des de Moldàvia a Iran en aquesta pàgina. Si voleu un informe per a altres països, torneu a iniciar l’ assistent per trobar a adaptadors elèctrics per al vostre viatge aquí .\nLa tensió no és exacta, però la diferència sol ser tolerable pels dispositius elèctrics. És molt segur connectar el vostre aparell elèctric de Moldàvia a Iran sense un adaptador de tensió. Si teniu algun problema amb un dispositiu especial, és a dir, un dispositiu mèdic, probablement voldreu demanar més ajuda professional.\nSituació ideal: tots els connectors utilitzats a Moldàvia també s’utilitzen a Iran. No necessitareu cap adaptador (però consulteu els voltatges i les altres seccions d’aquest informe). Felicitats !!!!


La Casona del Pastor Valganon Espanya - Ofertes d'hotels amb els MILLORS DESCOMPTES EN LÍNIA\nVeure tots els 2 allotjaments a Valganon.\nPortales, 8, Valganon, Valganon, Espanya, 26288 - Veure al mapa\nSi el que està buscant és per un hotel ben situat a Valganon, no busqui més enllà de La Casona del Pastor. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix La Casona del Pastor asseguren una estada plaentera als seus clients. Per anomenar algunes de les comoditats de l'hotel, hi ha Wi-Fi gratuït en totes les habitacions, recepció 24 hores, instal.lacions per a minusvàl.lids, magatzem d'equipatge, Zones públiques amb Wi-Fi.\nA més, totes les habitacions ofereixen una gran varietat de comoditats com ara calefacció, servei de despertador, escriptori, balcó/terrassa, insonorització per satisfer els clients més exigents. L'hotel ofereix instal.lacions fantàstiques, incloses bany, piscina exterior, esquí, parc infantil, jardí, per ajudar-vos a relaxar després d'un carregat dia a la ciutat. Gaudeixi d'incomparable serveis i d'una localització de prestigi a La Casona del Pastor.\nAllotjaments a Valganon


Ciutadans reuneix els seus càrrecs per revitalitzar les sigles\nConvenció del partit\nEls taronges celebren un conclave per reafirmar la identitat pròpia i evitar l’esvaïment en les municipals del 2023\n25 de de febrer del 2022. 17:42\nCiutadans vol recuperar l’autoestima: la de la pròpia marca i la dels càrrecs orgànics. La contenció de la seva desaparició a Castella i Lleó i a Madrid s’interpreta com una petita victòria tenint en compte la sagnia general del partit. I, per posar fre i reimpulsar la marca amb la mirada posada en les eleccions municipals del 2023, Cs ha convocat aquest cap de setmana una convenció al Teatre Municipal de Lloret de Mar (Girona), lluint el caràcter autònom dins del partit al ser el niu de la formació i el més connectat amb la cúpula nacional liderada per Inés Arrimadas.\nEls comicis municipals seran una prova de foc per al partit. I molt temuda, perquè des del partit ja admeten que van forjar un projecte sense cuidar les bases, sense connectar amb el territori, amb campanyes de maleta, de molt trànsit i moltes visites, però sense arrelar. Un factor imprescindible perquè s’eviti la seva desaparició i una cosa que passa factura a les urnes més pròximes a la quotidianitat. Encara més amb l’ofensiva de Valents i el PPC, que treuen profit d’alguns dels que van ser líders territorials com Jean Castel (Girona) i Jorge Soler (Lleida), ara sota la formació rebatejada després de l’adeu de Manuel Valls.\nL’estocada al Parlament, al passar de 36 a 6 diputats, i l’operació fallida a Múrcia que va desencadenar una allau de baixes, una opa del PP i una considerable pèrdua de poder, esperen que sigui ja una bretxa que es doni per tancada. Però a l’ala no independentista, més dividida que mai, lluiten per una bossa de vots en què el PSC i Vox guanyen força.\nNo hi haurà coalicions ni aventures similars a l’operació Valls. L’objectiu és retallar distàncies amb el PSC, mantenir-se per davant del PP i impedir que Vox no els atropelli més. ¿Com? Reafirmant identitat pròpia, amb la seva marca, amb paperetes que comptin amb avals previs i amb cares conegudes. Quant al discurs, es veurà, aquesta vegada sí, la lucidesa de l’aposta liberal, un emblema que ja van posar en marxa després del daltabaix del 14-F, centrat en el bilingüisme, en els pactes entre el Govern i ERC i en la defensa de la neutralitat institucional i l’europeisme, com arma per distanciar-se de l’extrema dreta.\nAccions penals contra el Govern\nCs redobla la seva triple ofensiva contra la immersió lingüística\nEn les passades municipals, del 2019, es van presentar amb 203 candidatures i van aconseguir 250 càrrecs electes municipals. Una meta que ja donen per fet que no podran complir: «Anar a més, no ho contemplem, no tant per no voler ser ambiciosos, sinó perquè, després dels resultats, l’aspiració és igualar la proposta i els resultats», expliquen fonts de Cs.\nCs es llança contra Illa i el considera «salvador del separatisme»\nL’equip parlamentari està unit i es disposa a trepitjar el carrer per fortificar els càrrecs territorials, que es veuran premiats aquest cap de setmana, perquè tots els caps de llista del 2019 han marxat del partit i hi ha una forta crisi econòmica per la caiguda a les urnes. «Volem enviar un missatge als regidors que, per al partit, les eleccions municipals són fonamentals. Una aposta decidida pel municipalisme. Però no és una qüestió només de conjuntura, sinó de rellançament de Cs», reblen aquestes fonts. Arrimadas no podrà assistir-hi a causa del seu avançat estat de gestació.\nInés Arrimadas Ciutadans Carlos Carrizosa


Bel Olid denuncia discriminació de gènere per prohibir-li banyar-se en ‘top less’ en una piscina\nL'escriptora denunciarà els fets\nL'escriptora Bel Olid / ACN\nBarcelona Redacció 04/09/2021 9:46 am\nL’escriptora Bel Olid ha denunciat que el parc d’atraccions Port Aventura l’ha obligat a tapar-se els pits a la piscina on s’estava banyant perquè només duia la part de baix d’un banyador. En declaracions a El Suplement de Catalunya Ràdio l’escriptora ha dit que pensa denunciar els fets en considerar que és una normativa privada que discrimina per raons de gènere. Olid s’estava banyant quan una socorrista la va advertir de la normativa del parc que no permet fer top less. L’autora va assenyalar alguns homes que s’estaven banyant a la mateixa piscina ensenyant els pits i no se’ls cridava l’atenció. Catalunya Ràdio ha informat que fonts de Port Aventura han admès que la normativa és aquesta i que “no hi ha debat”.\nOlid està en desacord i considera que sí que hi ha un debat per discutir si les empreses privades “tenen el dret a posar normes que són discriminatòries i que van en contra dels drets de tothom, més encara quan reben diners públics”. L’escriptora ha explicat que finalment va acatar les instruccions i es va posar una samarreta per no fer passar més mala estona a les persones que l’acompanyaven.\nOlid ha fet referència al moviment Mugrons lliures, que fa quatre anys que lluita pel dret a fer top less en llocs on no es permet. “No pot ser que sigui una lluita ajuntament a ajuntament, ha de ser a nivell de Generalitat, que ha d’impulsar una norma clara perquè les empreses privades no poden posar normes discriminatòries”, ha afegit.\nEugeni 04/09/2021 10:41 am\nNo caldria fer ressò a qui vol donar la nota...\nJordiP 04/09/2021 8:43 pm\nRicard 04/09/2021 11:56 am\nCaldrà denunciar les platges nudistes per discriminació dels que van vestits? I als ens agrada seure a terra als restaurants? I als que volem portar vel a les mesquites? O als que solem anar nus a missa? O els que portem talons al Liceu malgrat ser mascles? O els que volem cantar enmig d'una sessió de cinema? O els que som insultats quan diem que massa dones es creuen les uniques víctimes de la violència domèstica, que no masclista?\nFRAN BCN 04/09/2021 12:04 pm\nAmb perdó però...s'ha de ser una mica ruca.....\nDoctor Strangelove 04/09/2021 12:19 pm\nSenyora, la teva llibertat s'acaba on comença la meva! A veure si ho enteneu d'una punyetera vegada això! Us penseu que podeu fer el que us roti, i això no va així! Som molt que no tenim gens de ganes de veure't els pits, ni la cara de fet! A més a més, aquesta segur que ho ha fet per fer-se publicitat. En fi, genteta! Doc.\nDiscriminació de quin gènere? 04/09/2021 1:03 pm\nPerquè no està clar de quin gènere sexual és aquesta persona qu'es queixa: hetero, LGTBIQ +. L'ONU reconeixia 112 gèneres diferents en 2018; ara ves a saber.\nLluït 04/09/2021 1:58 pm\nDur a debat seriós si actualment és més aconsellable per salut, per edat, o pel que sigui lluir pitrera a l'aire o tapar-la és un tema. Forçar el canvi d'hàbits, o moral o costum i fins normatives de centres privats és un estil d'"extremistes pel sidral" que pretenen imposar els seus criteris a la brava a cops de marraneria. Ja n'estem tips d'aquest estil pseudo-primari pro anàrquic destraler dels que es creuen depositaris de valors "suprems" i volen Imposar el seu criteri a la societat sense adonar-se que mentre potser algú els pugui fer seguidisme, altres es tornen molt més radicals en contra. A vegades em pregunto quina influència pot haver tingut en algunes violències de gènere, el que l'home actués amb ressentiment en veure la virilitat posada en darrer pla pel feminisme exaltat que tant es prodiga pels mitjans, sense mesura ni discerniment. Totes les "massa"· piquen!\nVendetta 04/09/2021 2:51 pm\nEs el ke te ser de la secta lila, una farsa\nPerdal 04/09/2021 6:42 pm\nA un a on permeten a les dones islamiques banyarse amb un xandal brut a la piscina, no haurien ara de discriminar a un altra dona que decideix que vol fer-ho topless. La proxima vegada abans d´anar topless que es posi un hijab al cap aixi no li diran res.\nJordiP 04/09/2021 8:48 pm\nDiu que no entén com una empresa privada pot posar aquestes cortapises a la igualtat entre gèneres. I jo li informo que, precisament, una empresa privada té la potestat legal de permtir l'entrada al seu local de qui li doni la gana, i de redactar les normes de convivència internes. Qualsevol jutge del món, després de riure una estona amb la denúncia de la Bel, sentenciarà justament això que he dit. La jugada publicitària li sortirà per la culata. I que consti que normalment em miro embadalit els mugrons i tota la massa circundant de les senyores que, gràcies a Déu, practiquen top-less a la Costa Brava. Coses del vells verds, oi?\nfat boy 04/09/2021 9:59 pm\nI jo puc anar a pixar al water de senyores?.\nNarcís 04/09/2021 10:08 pm\nTé tota la raó . . i els homes duguin un tanga on els hi surti un testicle per petit ( com força dones ) ! PD : és que els pits/ mugrons dels homes són un toc sexual .. no vegis, tu ! Nota : juguem-hi a veure qui és més ' lligamosques ' .. i dic jo, per què no se' n va a picar pedra un temps en lloc de ' moure la sense os ' .. en aquesta no surten tendinitis .. hèrnies .. paraplegies .. ni mor per accident laboral, oi ?\nGerard de sarria 04/09/2021 10:51 pm\nCada cap un barret i un sexe\nSea del género que sea este "bicho raro", lo único claro es que no se puede ser más Imbécil.. 04/09/2021 11:25 pm\nEste " bicho raro" tiene la misma inteligencia que un ladrillo. EMPRESA PRIVADA.\nVés a ensenyar els mugrons a l'Afganistan 05/09/2021 12:30 am\nEl que és discriminació de gènere és que a aquesta bleda li publiquin totes les estupideses només per ser dona.\nRespon a FRAN BCN Cancel·la les respostes


Convocatòria d'ajuts per pagar l'IBI — Ajuntament d'Igualada\n29º max. / 18º min. 24/05/2022 05:28\nSou a: Inici / Noticies / Convocatòria d'ajuts per pagar l'IBI\nL’Ajuntament d’Igualada ha obert, per segon any consecutiu, el termini de sol·licituds per demanar subvencions per al pagament de l’Impost de Béns Immobles (IBI) adreçades a persones grans i a famílies monoparentals. El termini es va obrir el 22 de juny i es clourà el proper divendres, 17 de juliol.\nEn el cas de les persones grans, els sol·licitants han d’estar empadronats a Igualada, ser majors de 65 anys o pensionistes per raó de jubilació, viduïtat, invalidesa o beneficiaris d’una pensió no contributiva. Han de complir també altres requeriments, com ara estar al corrent de les obligacions amb la Seguretat Social, no ser titular en propietat d’altres bens immobles o no tenir deutes amb la hisenda municipal. Es poden acollir a dos ajuts, un pel 80% de la quota de l’IBI fins a un màxim de 800 euros, i un altre pel 40% de l’import de l’impost fins a un màxim de 400 euros. En tots dos casos s’estableixen uns topalls d’ingressos que el sol·licitant no ha de superar. Precisament, l’increment de la quantia dels ajuts és la principal novetat d’aquest any 2015, ja que l’any passat aquests van ser com a màxim de 500 euros.\nPel que fa a les famílies monoparentals, aquells que es vulguin acollir a l’ajut han de tenir reconeguda aquesta condició i l’habitatge on resideixen no ha de superar els 190.000 euros de valor cadastral. També cal que estiguin al corrent de les obligacions amb la Seguretat Social o no tenir deutes amb l’Ajuntament. En aquest cas, poden optar a ajuts que van del 33% al 77% de l’import de l’IBI i la quantitat que se’ls subvencionarà anirà en funció del valor de l’immoble on resideixin i dels seus ingressos anuals.\nEls detalls, els requisits i la documentació necessària per formalitzar la sol·licitud es poden consultar AQUÍ o, presencialment, a l’Oficina d’Atenció Ciutadana (OAC), ubicada a la Plaça de l’Ajuntament, número 1, de dilluns a divendres entre les 8 i les 14h.


Alejandro Damián Domínguez - Viquipèdia, l'enciclopèdia lliure\n6 d'octubre de 1981 (1981-10-06) (38 anys)\n21 novembre 1998 –\nQuilmes AC 25 (6)\nRiver Plate 29 (9)\nFK Rubin Kazan 63 (21)\nFC Zenit 46 (7)\nFK Rubin Kazan 23 (16)\nValència CF 22 (0)\n→ River Plate(ced.) 34 (4)\nRayo Vallecano 33 (5)\nOlympiakos FC 53 (20)\n2000–2001 Quilmes Atlético Club 25 (6)\n2001–2004 CA River Plate 29 (9)\n2004–2007 FC Rubin Kazan 63 (21)\n2007–2009 FC Zenit S. Petersburg 46 (7)\n2009–2010 FC Rubin Kazan 23 (16)\n2010–2012 València CF 22 (0)\n2011–2012 →cessió a CA River Plate 33 (5)\n2012–2013 Rayo Vallecano 33 (5)\n2013– Olympiakos FC\n2001–2001 Argentina sub-20 3 (1)\n2003–2003 Argentina 1 (0)\nEl Chori Domínguez (nascut a Lanús, Argentina, el 10 de juny del 1981) és un futbolista professional italoargentí que actualment juga a les files de l'Olympiakos FC.\n1.2 Etapa a Rússia\n1.3 València CF\nVa créixer a l'Argentina Argentina, on jugà fins al 2004 al River Plate quan va firmar per l'equip rus FK Rubin Kazan.\nEtapa a Rússia[modifica]\nDurant la pretemporada del 2006 el Rubin intentà vendre'l, però no estaven satisfets amb les ofertes ofertes i decidiren que continuara a l'equip.\nAbans del començament de la temporada 2007 de la lliga Russa, Domínguez va fitxar pel FC Zenit Saint Petersburg per 7 milions d'Euros, convertint-se en el jugador més car venut entre equips de la Lliga russa de futbol (encara que aquest record ha estat superat actualment). Un dels seus millors partits va ser el 4-0 a la Copa de la UEFA davant el Bayern de Munic que va dur al Zenit a la final final de la competició per primera volta en la seua història. Domínguez jugà excepcionalment, donant dues assistències.\nEl 13 de març de 2009, el Rubin va fitxar el 'Chori' de nou, ja que tenia problemes amb l'entrenador del Zenit, Dick Advocaat.\nDe nou al Rubin, va ser nomenat millor jugador de la lliga russa de l'any 2009 per la Unió Russa de Futbol.\nLa bona temporada al Rubin va permetre que l'11 de desembre de 2009, s'anunciara que Domínguez fitxaria pel València CF, acord que es firmà el 14 de desembre. Firmà un contracte de tres anys i mig, però a causa de diverses lesions li costà aconseguí continuïtat amb l'equip.\nDomínguez anotant un gol davant el Luch\nActualitzat fins al 21 de febrer de 2010\nQuilmes AC 2000–01 25 6 0 0 0 0 25 6\nCA River Plate 2000–01 2 2 0 0 0 0 2 2\nFK Rubin Kazan 2004 18 2 3 0 1 0 22 2\n2006 23 13 4 2 3 2 30 17\nZenit St. Petersburg 2007 24 3 4 3 7 0 35 6\n2008 22 4 1 0 5 0 28 4\nFK Rubin Kazan 2009 23 16 2 0 6 2 31 18\nValència CF 2009–10 9 0 0 0 0 0 9 0\nA Wikimedia Commons hi ha contingut multimèdia relatiu a: Alejandro Damián Domínguez\nObtingut de «https://ca.wikipedia.org/w/index.php?title=Alejandro_Damián_Domínguez&oldid=22819459»\nLa pàgina va ser modificada per darrera vegada el 4 març 2020 a les 08:29.


TROBADA DE BANDES I MAJORETTES DE PUIGCERDÀ 2015 — Ajuntament de Puigcerdà\nEsteu aquí: Inici → NOTÍCIES → TROBADA DE BANDES I MAJORETTES DE PUIGCERDÀ 2015\nAquest diumenge 4 de setembre ha tingut lloc la 4a Trobada de Bandes i Majorettes de Puigcerdà. Hi han participat un total de sis grups: dos del Baix Llobregat (Sant Vicenç dels Horts i Sant Feliu de Llobregat), dos de Barcelona Ciutat (Triangle de Sants i Percudium), un del Baix Penedès (l'Associació Musical Santa Anna del Vendrell) i la colla anfitriona (Banda i Majorettes de Puigcerdà).\nAl matí les colles s'han concentrat a la plaça de l'Ajuntament, on l'alcalde de Puigcerdà, Albert Piñeira, els ha donat la benvinguda i els ha agraït la seva participació a la trobada.\nA les 11.30 h ha començat la rua pels carrers del centre de la Vila, que ha finalitzat a la plaça del Call amb l'exhibició de tots els grups.\nPosteriorment, l'alcalde i diversos regidors del Consistori han lliurat a tots els participants l'obsequi de la trobada d'enguany, una rèplica del campanar feta en fusta. També han rebut un obsequi l'Agrupació de Protecció Civil de Puigcerdà, per la seva col·laboració a la cercavila, i l'speaker d'aquest any, Xavi Campos.\nLa festa ha acabat amb un dinar per tots els grups a la plaça de l'Estació.\nLa Banda i les Majorettes de Puigcerdà participen al llarg de l'any en diferents trobades i celebracions arreu de Catalunya, així com en les festes i celebracions de la Vila.\nAquest estiu la colla local ha actuat a la Festa Major del Roser i a la Festa de l'Estany, i aquest proper dimarts ho farà a la Festa de la Mare de Déu de la Sagristia, patrona de Puigcerdà.\nL'any vinent la colla estarà doblement d'aniversari: cinquena edició de la trobada i desè aniversari del grup.\nAquesta 4 edició de la trobada ha estat organitzada per la Banda i Majorettes de Puigcerdà, amb el suport de l'Ajuntament de Puigcerdà i de diferents col·laboradors.